Document ID: /roh_data/filtered/fineweb-2-filterrobots_roh.jsonl.gz/10240

En Svizra vegn il traffic da trens e sin via a crescher ils proxims decennis. Tenor in scenari che l’Uffizi federal da svilup dal territori ha laschà far crescha il traffic da persunas per 25%, il traffic da martganzia per 37% fin l’onn 2040.
Il traffic public ed ils trens da martganzia vegnan a crescher dapli che la media ils proxims 25 onns. La gronda part da las persunas e da la martganzia vegnan però anc adina transportads sin via. La conclusiun da l’uffizi è ch'ins sto sviluppar vinavant l'infrastructura da traffic.
RR novitads 12:00